Na osnovu čl. 335., 372. i 373. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon, 5/2015, 44/2018, 95/2018, 91/2019 i 109/2021), AKCIONARSKO DRUŠTVO METALNA INDUSTRIJA ALFA-PLAM VRANJE (matični broj: 07137923, PIB: 100402750), dana 24.05.2023. godine, objavljuje:

P O Z I V

ZA REDOVNU SEDNICU SKUPŠTINE AKCIONARA

Odbor direktora ALFA-PLAM (u daljem tekstu: Društvo) je, na sednici održanoj dana 24.05.2023. godine, doneo odluku o sazivanju redovne sednice Skupštine Društva koja će se održati dana 26.06.2023. godine sa početkom u 11 časova na adresi Požeška 65b, 11000 Beograd.

Za ovu sednicu se utvrđuje sledeći dnevni red:

Prethodni postupak:

1. Otvaranje sednice skupštine
2. Izbor predsednika skupštine
3. Imenovanje komisije za glasanje i zapisničara
4. Izveštaj Komisije za glasanje (utvrdjivanje kvoruma za rad sednice skupštine).

Redovni postupak:

1. Usvajanje Zapisnika sa prethodne vanredne sednice Skupštine društva;
2. Razmatranje i usvajanje Finansijskog izveštaja za 2022. godinu;
3. Razmatranje i usvajanje Konsolidovanog finansijskog izveštaja za 2022. godinu;
4. Predlog odluke skupštini akcionara o usvajanju Izveštaja nezavisnog revizora o izvršenoj reviziji Godišnjih finansijskih izveštaja ALFA-PLAM-a na dan 31.12.2022. godine;
5. Predlog odluke skupštini akcionara o usvajanju Izveštaja nezavisnog revizora o izvršenoj reviziji Konsolidovanih finansijskih izveštaja ALFA-PLAM-a na dan 31.12.2022. godine;
6. Razmatranje i usvajanje Izveštaja Odbora direktora za period 31.05.2022-10.05.2023. godine;
7. Razmatranje predloga i izbor revizora za poslovnu 2023. godinu;
8. Donošenje odluke o raspodeli dobiti iz poslovanja u 2022. godini;
9. Obaveštenje o zaključenim pravnim poslovima u kojma postoji lični Ili interes povezanog lica;
10. Razno

Saglasno odredbama Zakona o privrednim društvima (u daljem tekstu: Zakon) o sazivanju Skupštine, akcionarima Društva dajemo sledeće obaveštenje:

Akcijski kapital Društva iznosi 142.448 običnih akcija, nominalne vrednosti jedne akcije od 6.700,00 dinara,emisije ISIN broj RSALFAE34014 i CFI kod – ESVUFR.

 Kvorum za sednicu čini obična većina od ukupnog broja glasova akcija sa pravom glasa, odnosno 50%+1 glas, što iznosi 71.225 glasova. Odluke po tačkama dnevnog reda se donose običnom većinom glasova prisutnih akcionara, punomoćnika akcionara i akcionara koji su glasali u odsustvu ili elektronskim putem, izuzev odluke iz tačka 1. Redovnog postupka koja se usvaja tročetvrtinskom većinom ukupno emitovanih glasova Društva. Svaka akcija daje pravo na jedan glas.

Dan utvrdjenja Liste akcionara je 16.06.2023. godine, što je deseti dan pre dana održavanja same sednice.

Ovaj poziv se upućuje akcionarima objavljivanjem na internet stranici Društva www.alfaplam.rs, najmanje 30 dana pre održavanja sednice Skupštine.

Materijal za sednicu može se preuzeti na internet stranici ili lično u prostorijama sedišta Društva svakog radnog dana u vremenu od 10.00 do 15.00 časova.

Pravo na lično učešće u radu Skupštine imaju svi akcionari društva koji poseduju akcije sa pravom glasa.

Spisak akcionara iz prethodnog stava, društvo će utvrditi na osnovu izvoda iz jedinstvene evidencije akcionara Centralnog registra.

Obaveštavamo Vas da, ukoliko posedujete više od 5% akcija sa pravom glasa, Odboru direktora možete predložiti dodatne tačke dnevnog reda o kojima predlažete da se raspravlja i donosi odluka, pod uslovom da obrazložite predlog ili dostavite tekst odluke koju predlažete, shodno članu 337. Zakona. Predlog možete dati pisanim putem, najkasnije 10 dana pre dana održavanja sednice skupštine.

Takođe, kao akcionar koji ima pravo na lično učešće u radu skupštine, imate pravo da direktorima i članovima odbora direktora, postavite pitanja koja se odnose na tačke dnevnog reda sednice, kao i druga pitanja u vezi sa društvom samo u meri u kojoj su odgovori na ta pitanja neophodni za pravilnu procenu pitanja koja se odnose na tačke dnevnog reda sednice, shodno članu 342.Zakona.

Punomoćje za glasanje mora biti u pisanoj formi, na formularu punomoćja propisanom od strane Društva. Ako je davalac punomoćja fizičko lice, potpis na punomoćju mora biti overen u skladu sa zakonom. Punomoćnik je dužan da kopiju punomoćja dostavi Društvu najkasnije tri dana pre dana održavanja sednice skupštine. Punomoćnik akcionara ne može biti lice koje je zaposleno u Društvu.

Akcionar može glasati pisanim putem, bez prisustva sednici, u skladu sa zakonom i dostavljanjem popunjenog glasačkog listića preporučenom poštom ili predajom glasačkog listića neposredno u sedište Društva u zatvorenoj koverti, najkasnije tri dana pre održavanja Skupštine.

Formulare za glasanje u odsustvu i punomoćja za glasanje možete preuzeti na sajtu Društva.

 Predsednik Odbora direktora

 Avram Milenković